《悼鲜于伯几鹤二首 其二》
元代·梁曾

世间万事不可虞，奇祸何由也到渠？不见嵇康遭杀戮，令人空叹养生书。

作者简介：（1242—1322）元燕人，字贡父。少好学。世祖时，以荐辟中书左三部会史。累知南阳府，使安南，其君遣遗爱奉表从曾入献方物。历淮安路总管，复使安南，还，进所与陈日焌往复议事书，帝大悦，解衣赐之。仁宗时，官至集贤侍讲学士，国有大政，必命曾与议之。晚年寓居淮南，日以书史自娱。